கேள்வி: நயினாதீவு வீரபத்திரப் பெருமான் ஆலயம் பற்றி தகவல் சொல்.
பதில்: ஸ்ரீ பத்திரகாளி அம்பாள் சமேத ஸ்ரீ வீரபத்திரப் பெருமான் ஆலயம் இலங்கையில் யாழ்ப்பாணம் மாவட்டம் நயினா தீவு அமைந்துள்ளது. நயினா தீவில் அமைந்துள்ள அறுபத்து நான்கு சக்தி பீடங்கள் ஒன்றான புவனேஷ்வரி பீடம் அமைந்துள்ளது. இப்பீடமே நயினாதீவு நாகபூசணி அம்மன் கோயில் ஆகும். இவ்வாலயம் அமைந்துள்ள பகுதியின் மேற்கு தம்பகைப்பதி என்னும் இடத்தில் ஸ்ரீ பத்திரகாளி அம்பாள் சமேத ஸ்ரீ வீரபத்திரப் பெருமான் ஆலயம் அமைந்துள்ளது.
கேள்வி: நயினாதீவு வீரபத்திரப் பெருமான் ஆலயம் - ஆலய தொன்நம்பிக்கைகள் பற்றி தகவல் சொல்.
பதில்: ஆணவ மலம் நீங்கி நல்லருள் பெற அருள் அளிப்பவராக ஸ்ரீ வீரபத்திரப் பெருமானை வணங்குவர் மக்கள். இவரை வழிபடும் அனைவரும் சகல நன்மைகளும் பெற்றுக்கொள்ள இயலும் என்பது தொன்நம்பிக்கை. முற்காலங்களில் கன்னிப்பெண்கள், கர்ப்பிணிகள், ஆசௌசிகள் போன்றோர் இவ்வாலயத்திற்கருகாமையிலும், நடுநிசியிலும், சந்தியிலும் செல்வதில்லை என்பதும் அவ்வாறு செல்பவர்கள் துன்பப்பட நேரிட்டதாக கர்ணபரம்பரைக் கதைகள் உள்ளன என்பதும் குறிப்பிடத்தக்கது. மேலும் ஊர் மக்கள் தம்மால் களவு கொடுக்கப்பட்ட பொருள்கள் கிடைக்கவேண்டும் என இக்கோவிலில் பறைசாற்றி இழை கட்டுவர். பின்னர் அப்பொருட்கள் கிடைக்கப்பெற்றதென்பதும் குறிப்பிடத்தக்கன.